**Tilstandsrapport for grunnskulen**

**2012**





KVINNHERAD KOMMUNE

 Ephorte2013/624-1

|  |  |
| --- | --- |
| Innhaldsliste |  s. |
| **1.0** |  | **Innleiing 3** |
| **2.0** |  | **Kommunale utviklingsmål 2010-2012 4** |
| **3.0** |  | **Samandrag – læringsresultat 5** |
| **4.0** |  | **Læringsresultat 9** |
|  | 4.1 | Kartleggingsprøver 9 |
|  | 4.2 | Nasjonale prøver 11 |
|  | 4.3 | Eksamen 17 |
|  | 4.4 | Grunnskulepoeng 20 |
| **5.0** |  | **Læringsmiljø 21** |
|  | 5.1 | Elevundersøkinga 21 |
| **6.0** |  | **Opplæring for grupper med særlege behov 24** |
|  | 6.1 | Spesialundervisning 24 |
|  | 6.2 | Alternative opplæringsarenaer 24 |
|  | 6.3 | Særskild norskopplæring for minoritetsspråklege 25 |
| **8.0** |  | **Valfrie tilbod 25** |
|  | 8.1 | SFO- skulefritidsordninga 25 |
|  | 8.2 | Leksehjelp 25 |
|  | 8.3 | Arbeidslivsfag 25 |
|  | 8.4  | Valfag 26 |
| **9.0** |  | **Kompetanseutvikling 26** |
|  | 9.1 | Vidareutdanning 26 |
|  | 9.2 | Etterutdanning 27 |
|  | 9.3 | Rettleiing av nyutdanna 27 |
| **10.0** |  | **Prosjekt/satsingar 27** |
|  | 10.1 | Ny Giv – overgangsprosjekt 27 |
|  | 10.2 | PALS 28 |
|  | 10.3 | Vurdering for læring 28 |
|  | 10.4 | Entreprenørskap 28 |
|  | 10.5 | Den kulturelle skulesekken 29 |
|  | 10.6 | MOT i Kvinnherad 29 |
| **11.0** |  | **Internasjonalt samarbeid 29** |
|  | 11.1  | Hospitering på skule i Skottland 29 |
|  | 11.2 | San Lucas Toliman 29 |
|  | 11.3 | Comenius Regio 30  |
|  | 11.4 | Lærarstudentar frå USA 30 |
|  | 11.5 | Study Visit 30 |
| 12.0 |  | Nytt frå Utdanningsdirektoratet 31 |
| 13.0  |  | Saksframlegg i OKI-komitéen 31 |
| 14.0 |  | Symjebassenga 31 |
| 15.0 |  | Skulestruktur 32 |
| 16.0 |  | FOS - regionalt samarbeid 32 |

### 1.0 Innleiing

Det nasjonale Kvalitetsvurderingssystemet og Skoleporten skal bidra til kvalitetsutvikling gjennom tilgang på kunnskapom skulen. Slik kunnskap omfattar læringsutbyte, elevane si vurdering av læringsmiljøet og tilgang på ressursar.

I tillegg har Kvinnherad kommune lokale utviklingsmål for 2010 – 2012, med indikatorar for måloppnåing. Saman med informasjon innhenta lokalt, skal denne informasjonen gi eit betre grunnlag både for den skulebaserte vurderinga og for skuleeigar si oppfølging.

Etter innføringa av dei årlege nasjonale prøvene på 5. og 8. trinn, og 9. trinn, har fokuset på læringsresultat auka. I år har Utdanningsdirektoratet utvikla gode verktøy for å følge opp resultata på NP både på klasse- og individnivå. Å justere undervisning/opplegg i etterkant av prøvene blir viktig for å auke læringa.

Skulane utarbeider ei intern oppsummering etter kvart skuleår. Også i år har vi nytta eit digitalt verktøy frå utdanningdirektoratet, [Ståstadanalysen.](http://www.udir.no/Utvikling/Verktoy-for-skoleutviklinganalyser/Stastedsanalyse-for-skoler/) Det nye her er ma. ei nettbasert undersøking blant lærarane og enkel tilgang til alle resultat. I oppsummeringa får vi innblikk i korleis skulane sjølv vurderer resultata og kva for tiltak dei evt. vel å setje i verk. Oppsummeringa blir følgt opp med ein pedagogisk samtale mellom skuleeigar og administrasjonen på den enkelte skulen. Desse rutinane er heimla i *Kvalitetssystemet for grunnskulen.*

Dette gir eit godt grunnlag for skuleeigar si lovpålagte (§13-10) oppfølging av skulane og kommunen sine skulepolitiske prioriteringar. For å nå dei oppsette måla arbeider vi for å få gode tiltak systematisert på skulane – at tilsette drar i same retning, og at elevar får det same tilbodet uavhengig av skule/lærar.

Lovendring 1.09.2009 , §13-10:

*”Som ein del av opplæringsansvaret skal det utarbeidast ein årleg rapport om tilstanden i grunnskoleopplæringa og den vidaregåande opplæringa, knytt til læringsresultat, fråfall og læringsmiljø. Den årlege rapporten skal drøftast av skoleeigar dvs. kommunestyret….”*

I tillegg til dei obligatoriske områda i tilstandsrapporten, er det tatt med område som ikkje i same grad er målbare, men som seier noko om innhaldet i skulen. Dette er ofte aktivitetar som gir rom for å oppfylle *Generell del i læreplanen*, som er verdigrunnlaget i norsk grunnskule.

I tillegg gir det rom for opplevingar i eit sosialt fellesskap, motivasjon i skulekvardagen og betre læringsmiljø.

 Tabellar og grafiske oversikter i eige vedlegg.

## 2.0 Kommunale utviklingsmål 2010-2012

##

Våren 2010 vart nye utviklingsmål for Kvinnherad kommune utarbeidd. I tillegg til forslag på tiltak for å oppnå dei ulike utviklingsmåla, er det med konkrete indikatorar på måloppnåing.

 Indikatorane vil bli brukt i evalueringa av resultata for 2010.

###  VISJON

Eit godt og inkluderande læringsmiljø med høge ambisjonar for alle elevar, og store forventningar til skuleeigar og vaksenmiljøet i Kvinnherad kommune.

### OPPDRAG

Elevane skal utvikle kunnskap, dugleik og haldningar for å kunne meistre liva sine og for å kunne delta i arbeid og fellesskap i samfunnet.

###  UTVIKLINGSMÅL 1:

Ei opplæring med høgt læringstrykk og gode faglege resultat med fokus på lesing og tidleg innsats.

### UTVIKLINGSMÅL 2:

Ei opplæring med fokus på sosial kompetanse og elevvurdering for å betre læringsmiljøet for alle elevar.

### UTVIKLINGSMÅL 3:

Ei opplæring tilpassa den enkelte elev innanfor eit sosialt fellesskapet og med fokus på gutar og jenter si læring.

### UTVIKLINGSMÅL 4:

Ei opplæring bygd på eit heilskapleg og breitt kunnskapssyn som utfordrar og utviklar elevane som heile menneske.

## 3.0 Samandrag læringsresultat

### Kartleggingsprøver

Sjølv om det er prosentvis færre elevar under kritisk grense enn landet elles, har vi fleire elevar under kritisk grense enn året før, både i lesing og rekning Det er ei utvikling i feil retning.

### Nasjonale prøver

På 5.trinn er resultata ganske lik det nasjonale gjennomsnittet, og det er lågare/lik prosentdel av elevane på nivå 1. Samanlikna med åra før er det færre på nivå 1 både i lesing, rekning og engelsk.

Læringsresultata på 5.trinn er tilfredsstillande, men skilnaden mellom jenter og gutar er stor.

På 8.trinn er det svakare resultat og godt under det nasjonale gjennomsnittet både i lesing og engelsk. For rekning er resultata mykje lik landet elles. Samanlikna med året før er det fleire elevar på nivå 1 i 2012.

Utviklinga på 8.trinnet for lesing og engelsk går i feil retning.

På 9.trinn er resultatet mykje likt landet elles i lesing. Det er positivt at det stadig blir færre elevar på nivå 1.

For rekning er resultata svært gode; godt over det nasjonale gjennomsnittet, nesten ingen på nivå 1 og nær 30% av gutane på nivå 5. Dette er ei positiv utvikling.

### Eksamen

Både for norsk hovudmål og matematikk ligg resultata under det nasjonale gjennomsnittet, og det er fleire elevar på karakteren 1 enn landet elles. Gjennomsnittskarakterane er dei lågaste på mange år.

For engelsk er resultatet likt med det nasjonale gjennomsnittet og det er færre elevar på karakteren 1 enn landet elles.

Engelsk har vore stabilt og bra over fleire år.

Utviklinga på eksamen i norsk og matematikk går i feil retning.

Karaktersnitt for skriftleg eksamen

### Grunnskulepoeng

Samla karaktergjennomsnitt etter endt grunnskuleopplæring blir stadig lågare, og ligg klart under landet elles. Resultata viser òg nedgang over tid.

Utviklinga for grunnskulepoenga går i feil retning, også når det gjeld skilnad mellom gutar og jenter. Skilnaden mellom gutar og jenter auka frå 1,2 i 2009 til 8,4 i 2012. Jentene har altså 0,84 karakter betre enn gutane i snitt.

### Skilnad gutar –jenter

Skilnaden i resultat for gutar og jenter er aukande, og jentene har betre resultat på nesten alle område.

Kartleggingsprøva i lesing på 2.trinn: er 10 gutar under kritisk grense, mot 4 jenter.

På nasjonale prøver i rekning på 5.trinn har gutane litt færre på nivå 1 enn jentene, men elles har jentene frå 8-10% færre på nivå 1.

På eksamen i norsk har gutane 7% fleire på karakteren 1 enn jentene, og ligg 0,8 karakter under i gjennomsnitt.

På eksamen i engelsk har gutar og jenter 0% på karakteren 1, men gutane ligg 0,7 karakter under i gjennomsnitt.

På eksamen i matematikk har gutane 15% fleire på karakteren 1 enn jentene, og ligg 0,7 karakter under i gjennomsnitt.

Skal Kvinnherad kommune forbetre læringsresultata, må ein satse på å betre resultata for gutane.

Det er óg tydleleg skilnad mellom gutar og jenter som får spesialundervisning.

Av alle elevar som får spesialundervisning, utgjer gutane 2/3 av elevane og jentene 1/3, både i Kvinnherad og på nasjonalt nivå.

Tal elevar som får spesialundervisning

## 4.0 Læringsresultat

Nasjonalt mål: *Alle elevar som går ut av grunnskulen skal meistra grunn-leggjande dugleikar som gjer dei i stand tilå delta i vidareutdanning og arbeidsliv.*

Lokalt mål: *Ei opplæring med høgt læringstrykk og gode faglege resultat, med fokus på lesing og tidleg innsats.*

Til dei lokale utviklingsmåla er det fastsett *indikatorar for måloppnåing.*

For å måle læringsutbyte tar vi utgangspunkt i det nasjonale samanhengande prøve-og vurderingssystemet; kartleggingsprøver, nasjonale prøver, eksamen og grunnskulepoeng.

Kvinnherad kommune har vedtatt indikatorar for måloppnåing av læringsresultat i utviklingsmåla for 2010-2012.

**Tabell 21** Berre 2,3% av dei yrkesaktive i Kvinnherad har høgare utdanning på fire år eller meir frå høgskule og universitet, noko som plasserer oss på nest siste plass i Hordaland.

Samtidig veit vi at foreldra sitt utdanningsnivå har mykje å seie for læringsresultatet til elevane.

På bakgrunn av tala over bør Kvinnherad kommune prioritere skule og utdanning høgt. Ein god skule med gode lærarar og leiarar kan bidra til å utjamne desse forskjellane.

### 4.1 Kartleggingsprøver

Obligatoriske kartleggingsprøver ilesing på 1.,2. og 3.trinn, og rekning på 2.trinn.

Kartleggingsprøvene kjem kvar vår i april-mai.

Mange skular bruker dei frivillige kartleggingsprøvene i tillegg.

Kommunen hentar berre inn resultat frå skulane på 2.trinn. Det er to prøver på 2.trinn: lesing og rekning. Dette er prøver til bruk i diagnostiseringsarbeidet til skulen, men kan likevel gi oss informasjon om elevane sine grunnleggande dugleikar.

Det var 184 elevar som deltok og det er svært få som får fritak frå desse prøvene.

Indikatorar for måloppnåing er henta frå dei politisk vedtatte utviklingsmål for 2010-2012:

*-tal elevar under kritisk grense på kartleggingsprøvene i lesing og rekning for 2.trinn, skal liggje under det nasjonale snittet.*

### Kartleggingsprøva i lesing

14 elevar er under kritisk grense på 64 poeng; 10 gutar og 4 jenter.

Det nasjonale gjennomsnittet er på 20% av elevane, medan Kvinnherad har 8%.

17 elevar er over 110 poeng: 7 gutar og 10 jenter.

 Resultat kartleggingsprøve i lesing 2.trinn maks 117 poeng, kritisk grense 64 poeng

|  |  |  |  |
| --- | --- | --- | --- |
| 2012 | 2011 | 2010 | 2009 |
| <64 | 14 | <64 | 7 | <64 | 5 | <64 | 18 |
| >110 | 17 | >110 | 24 | >110 | 31 | >110 | 25 |
| Snitt | 89,5 | Snitt | 92,8 | Snitt | 93,8 | Snitt | 86,6 |

**Tabell 1**

Det er langt fleire elevar under kritisk grense enn året før, men likevel klart betre enn landssnittet.

 Det er òg færre gode resultat (> 110 poeng).

 Gjennomsnittet har gått noko ned samanlikna med dei 2 siste åra.

 Jentene har færre under kritisk grense, og fleire gode lesarar.

### Kartleggingsprøva i rekning

17 elevar er under kritisk grense på 43 poeng: 9 gutar og 8 jenter.

Det nasjonale gjennomsnittet er på 20% av elevane, medan Kvinnherad har

 9,3 %. 32 elevar har høgare poengsum enn 69: 19 gutar og 13 jenter.

 Resultat kartleggingsprøve i rekning 2.trinn - maks 74 poeng, kritisk grense 43 poeng

|  |  |  |  |
| --- | --- | --- | --- |
| 2012 | 2011 | 2010 | 2009  |
| <43 | 17 | <43 | 12 | <43 | 13 | <43 | 16 |
| >69 | 32 | >69 | 32 | >69 | 44 | >69 | 41 |
| Snitt | 61 | Snitt | 61,4 | Snitt | 61,5 | Snitt | 59,5 |

**Tabell 2**

Det er fleire elevar under kritisk grense enn året før, men resultatet er klart betre enn landssnittet.

 Det er like mange gode resultat (> 69 poeng).

 Gjennomsnittet er ganske likt samanlikna med de 2 siste åra.

Resultata i 2012 er noko svakare enn året før.

Resultata for rekning er ganske like for gutar og jenter

### Oppsummering og vurdering av kartleggingsprøvene

Det er tilfredsstillande resultat på 2.trinn både i lesing og rekning , men framleis må skulane ha auka fokus på å betre lesekompetansen til gutane.

Med fleire under kritisk grense enn året før, vil fleire elevar på dette trinnet trenge ekstra hjelp og oppfølging.

Ei nettbasert side, *Leseporten,* er utvikla kommunalt, for å gi skulane god tilgang på informasjon og verktøy om lesing. Dette skal bidra til auka lesekompetanse og leselyst for alle elevar.

Lenke til [www.leseporten.no](http://www.leseporten.no)

### 4.2 Nasjonale prøver

Nasjonale prøver omfattar elevar på 5., 8. og 9. trinn. Elevane blir prøvd i dei grunnleggande dugleikane lesing og rekning. 5. og 8.trinn har i tillegg engelsk.

Gjennom [Skoleporten](http://skoleporten.utdanningsdirektoratet.no/default.aspx) får kommunen tilgang til elevane sine læringsresultat på nasjonale prøver, standpunkt, eksamen og grunnskulepoeng.

Alle prøvene blir tatt om hausten. Prøva i lesing er på papir,medan rekning og engelsk er digitale.

Det er meldt om problem med gjennomføringa for nokre elevar pga feil på systemet. Elles skulle alt liggje til rette for ei vellukka gjennomføring, sidan elevane har fått nye datamaskinar og nettilgangen på skulane er forbetra.

Indikatorar for måloppnåing er henta frå dei politisk vedtatte utviklingsmåla for 2010-2012:

*-tal elevar som presterer på lågaste nivå i lesing, rekning og engelsk på dei nasjonale prøvene på 5. og 8.trinn, skal liggje under det nasjonale snittet*

*-skilnaden i resultat på lågaste nivå for gutar og jenter, skal ikkje vere større enn 10% på nasjonale prøver.*

Minoritetsspråklege elevar og elevar med ulike lærevanskar, som ikkje vil kunne gjennomføre eller ha nytte av ei slik prøve, kan få fritak. Skulen gjer då enkeltvedak.

### Nasjonale prøver 5.trinn

Nasjonale prøver 5.trinn har tre nivå, og lågaste nivå er 1.

Prøvene på 5.trinn skal vise kva grunnleggande dugleikar elevane har tileigna seg dei fire første åra på skulen.

Det er 175 elevar på 5.trinn skuleåret 2011-2012.

### Lesing 5.trinn

Resultatet er likt med det nasjonale gjennomsnittet, men det er færre elevar på nivå 1 enn landet elles. Det er framleis skilnad mellom gutar og jenter, og gutane har flest på nivå 1.

Det nasjonale snittet på nivå 1 er 28 % av elevane, medan Kvinnherad har 24%. Skilnad i prosent mellom gutar og jenter på nivå 1 er 10 %.

Prosentdel på nivå 1 i lesing er synkande, og dette er ei positiv utvikling.

 **Tabell 3** Lesing 5.trinn(Nasjonalt snitt i parentes)

|  |  |  |  |
| --- | --- | --- | --- |
| 2012 | 2011 | 2010  | 2009  |
|  | **2,0**(2,0) |  | **1,9** (2,0) |  | **1,9** (2,0) |   | **1,9** (2,0) |
| 1Nivå 23 | 24% | 1Nivå 23 | 29 % | 1Nivå 23 | 32 % | 1Nivå 23 | 33 % |
| 51 | 49 | 45 | 49 |
| 24 | 22 | 23 | 18 |

###  Rekning 5.trinn

Resultatet er på nivå med det nasjonale gjennomsnittet, og det er færre elevar på nivå 1 enn landet elles.

Det er skilnad mellom gutar og jenter, og gutane har flest på nivå 1.

Det nasjonale snittet på nivå 1 er 26 % av elevane, medan Kvinnherad har 23 %.

Skilnad i prosent mellom gutar og jenter på nivå 1 er 10 %.

 **Tabell 4** Rekning 5.trinn(Nasjonalt snitt i parentes)

|  |  |  |  |
| --- | --- | --- | --- |
| 2012 | 2011 | 2010 | 2009  |
|  | **2,0**(2,0) |  | **1,9** (2,0) |  | **2,1** (2,0) |  | **1,9** (2,0) |
| 1Nivå 23 | 23% | 1Nivå 23 | 29 % | 1Nivå 23 | 21 % | 1Nivå 23 | 37 % |
| 49 | 48 | 47 | 41 |
| 28 | 23 | 32 | 22 |

### Engelsk 5.trinn

Resultatet ligg under det nasjonale gjennomsnittet, men det er like mange prosent på nivå 1 som i landet elles, 26%. Det er framleis skilnad mellom gutar og jenter, og gutane har flest på nivå 1.

 Skilnad i prosent mellom gutar og jenter på nivå 1 er 8 %.

Prosentdel på nivå 1 i engelsk er synkande, og dette er ei positiv utvikling.

 **Tabell 5** Engelsk 5.trinn(Nasjonalt snitt i parentes)

|  |  |  |  |
| --- | --- | --- | --- |
| 2012 | 2011 | 2010 | 2009  |
|  | **1,9**(2,0) | Ikkje gjennomført |  | **1,9** (2,0) |  | **1,8** (2,0) |
| 1Nivå 23 | 26% | 1Nivå 23 |  | 1Nivå 23 | 28 % | 1Nivå 23 | 33 % |
| 58 |  | 50 | 50 |
| 16 |  | 22 | 17 |

### Oppsummering og vurdering av nasjonale prøver 5.trinn

 Det kommunale gjennomsnittet var betre i 2012 enn året før, og det er framgang i lesing og rekning. For engelsk er der ikkje resultat frå 2011. Resultata for lesing og rekning er på nivå med landsgjennomsnittet i, medan det er under snittet i engelsk.

Prosentdel elevar på nivå 1 blir lågare for kvart år, og det er bra. Samanlikna med landet elles er det lågare prosentdel på nivå 1 i lesing og rekning, og likt i engelsk.

Resultatmåla er nådd for læringsresultata, men ikkje for skilnaden mellom gutar og jenter. For lesing og rekning ligg skilnaden på nivå 1 på 10%, og for engelsk på 8%. Gutane har høgast prosent på nivå 1 og dermed også klart lågare snitt på nasjonale prøver for 5.trinn.

Resultata sett under eitt på 5.trinn er tilfredsstillande og viser at elevane i Kvinnherad har dugleik på høgde med landet elles.

At gutane kjem såpass dårleg ut, med for mange på nivå 1, er urovekkande. Særleg når skilnadene held fram/aukar oppover i grunnskulen.

Dei nye utviklingsmåla må i enda sterkare grad fokusere på gutar si læring.

 **Nasjonale prøver for 8.trinn**

Nasjonale prøver på 8. trinn skal vise kva elevane har lært dei sju første åra på barneskulen. For 8.trinn er det fem nivå, og lågaste nivå er 1.

Det er 189 elevar på 8. trinn skuleåret 2011-2012.

### Lesing 8.trinn

Resultata er godt under det nasjonale gjennomsnittet, og det er høgare prosentdel på nivå 1 enn landet elles.

Det er tydeleg skilnad mellom gutar og jenter, og gutane har flest på nivå 1.

Det nasjonale snittet på nivå 1 er 8% av elevane, medan Kvinnherad har 11%.

Skilnad i prosent mellom gutar og jenter på nivå 1 er 6%.

 **Tabell 6** Lesing 8.trinn(Nasjonalt snitt i parentes)

|  |  |  |  |
| --- | --- | --- | --- |
| 2012 | 2011 | 2010 | 2009 |
|  | **2,8**(3,1) |  | **3,1**(3,1) |  | **3,0**  (3,1) |  | **3,0** (3,1) |
| 1Nivå 2345 | 11% | 1Nivå 2345 | 8 % | 1Nivå 2345 | 9 % | 1Nivå 2345 | 6 % |
| 30 | 21 | 22 | 24 |
| 35 | 37 | 37 | 41 |
| 18 | 20 | 22 | 23 |
| 6 | 15 | 11 | 6 |

### Rekning 8.trinn

Resultatet er likt med det nasjonale gjennomsnittet, og det er lågare prosentdel enn landet elles på nivå 1.

Det er skilnad mellom gutar og jenter, og jentene har flest på nivå 1.

Det nasjonale snittet på nivå 1 er 6% av elevane, medan Kvinnherad har 5%.

Skilnad i prosent mellom gutar og jenter på nivå 1 er 1 %.

 **Tabell 7** Rekning 8.trinn(Nasjonalt snitt i parentes)

|  |  |  |  |
| --- | --- | --- | --- |
| 2012 | 2011 | 2010 | 2009 |
|  | **3,1**(3,1) |  | **3,2**(3,1) |  | **3,2** (3,1) |  | **3,2**  (3,1) |
| 1Nivå 2345 | 5% | 1Nivå 2345 | 3 % | 1Nivå 2345 | 8 % | 1Nivå 2345 | 5 % |
| 23 | 17 | 14 | 19 |
| 39 | 44 | 43 | 45 |
| 23 | 23 | 21 | 16 |
| 10 | 12 | 14 | 15 |

### Engelsk 8.trinn

Resultatet er godt under det nasjonale gjennomsnittet, og det er fleire elevar på nivå 1 enn i landet elles.

Det er skilnad mellom gutar og jenter, og gutane har flest på nivå 1.

Det nasjonale snittet på nivå 1 er 10% av elevane, medan Kvinnherad har 11 %.

Skilnad i prosent mellom gutar og jenter på nivå 1 er 3 %.

**Tabell 8** Engelsk 8.trinn(Nasjonalt snitt i parentes)

|  |  |  |  |
| --- | --- | --- | --- |
| 2012 | 2011 | 2010 | 2009 |
|  | **2,8**(3,0) |  | **3,1** (3,0) |  | **3,1**(3,0) |  | **3,0** (3,0) |
| 1Nivå 2345 | 11% | 1Nivå 2345 | 10% | *1**Nivå 2**3**4**5* | *8 %* | 1Nivå 2345 | 9 % |
| 28 | 18 | *16* | 25 |
| 41 | 38 | 43 | 37 |
| 14 | 22 | 20 | 20 |
| 7 | 11 | 13 | 10 |

### Oppsummering og vurdering av nasjonale prøver 8.trinn

Det kommunale gjennomsnittet for 2012 viser tilbakegang på alle tre områda; lesing, rekning og engelsk, samanlikna med året før. Samanlikna med landsgjennomsnittet er kommuneresultatet likt i rekning, men svakare i lesing og engelsk.

Prosentdel elevar på nivå 1 har auka for alle tre områda sidan året før. Samanlikna med landet elles er det lågare prosentdel på nivå 1 i rekning, men høgare i lesing og engelsk.

Resultatmåla er nådd for rekning, men ikkje for lesing og engelsk. Skilnaden for gutar og jenter ligg under 10%, og bortsett frå i rekning, har gutane høgare prosent på nivå 1 enn jentene, og lågare snitt.

Resultat på 8.trinn i lesing og engelsk er ikkje tilfredsstillande og det gjeld både for gutar og jenter.

Nasjonale prøver for 9.trinn

Nasjonale prøver på 9. trinn skal vise kva elevane har lært det første året på ungdomstrinnet. Elevane på 8. og 9. trinn får den same prøva 2 år på rad.

For 9.trinn er det fem nivå, og lågaste nivå er 1.

Det er 186 elevar på 9.trinn skuleåret 2011-2012.

###

### Lesing 9.trinn

Resultatet er under det nasjonale gjennomsnittet, og det er like stor prosentdel på nivå 1 som i landet elles, 5%.

Det er skilnad mellom gutar og jenter, og gutane har flest på nivå 1.

Skilnad i prosent mellom gutar og jenter på nivå 1 er 6 %.

 Prosentdel elevar på nivå 1 i lesing er synkande.

**Tabell 9** Lesing 9.trinn(Nasjonalt snitt i parentes)

|  |  |  |
| --- | --- | --- |
| 2012 | 2011 | 2010 |
|  | **3,4**(3,5) |  | **3,4** (3,5) |  | **3,3** (3,5) |
| 1Nivå 2345 | 5% | 1Nivå 2345 | 11 % | 1Nivå 2345 | 8 % |
| 13 | 11 | 17 |
| 35 | 29 | 28 |
| 28 | 22 | 27 |
| 20 | 27 | 20 |

###  Rekning 9.trinn

Resultatet er godt over nasjonalt gjennomsnitt, og det er lågare prosentdel på nivå 1 enn i landet elles.

Det er liten skilnad mellom gutar og jenter, men gutane har flest på nivå 1.

Det nasjonale snittet på nivå 1 er 4 % av elevane, medan Kvinnherad har 1 % .

Skilnad i prosent mellom gutar og jenter på nivå 1 er 1%.

**Tabell 10** Rekning (Nasjonalt snitt i parentes)

|  |  |  |
| --- | --- | --- |
| 2012 | 2011 | 2010 |
|  | **3,7**(3,4) |  | **3,5** (3,4) |  | **3,3** (3,4) |
| 1Nivå 2345 | 1% | 1Nivå 2345 | 6 % | 1Nivå 2345 | 8 % |
| 13 | 13 | 15 |
| 28 | 36 | 36 |
| 35 | 19 | 25 |
| 23 | 26 | 16 |

### Oppsummering og vurdering av nasjonale prøver 9.trinn

Det kommunale gjennomsnittet i 2012 viser framgang i rekning og likt i lesing, samanlikna med året før.

Samanlikna med landsgjennomsnittet ligg vi godt over i rekning, men har lågare snitt i lesing.

Prosentdel elevar på nivå 1 er lågare både for lesing og rekning enn året før. Samanlikna med landet elles er det lågare prosentdel på nivå 1 i rekning, og likt i lesing.

Resultatmålet er nådd for rekning, men ikkje for lesing. Skilnaden for gutar og jenter ligg godt under 10%.

### Korleis var resultatet for elevane som no går på 9.trinn då dei hadde nasjonale prøver på 8.trinn? Elevane har same prøva 2 år på rad.

(Nasjonale tal i parantes)

|  |  |  |
| --- | --- | --- |
| Dugleik/fag | Gjennomsnitt | Nivå 1 i prosent |
|  | 8.trinn 2011 | 9.trinn 2012 | 8.trinn 2011 | 9.trinn 2012 |
| Lesing | **3,1** (3,1) | **3,4** (3,5) | **8** (8) | **4** (4) |
| Rekning | **3,2** (3,0) | **3,7** (3,4) | **3**  (6) | **1** (4) |

 I lesing har elevane forbetra seg med 0,3 i snitt, og har 4% mindre på nivå 1.

 I rekning har elevane forbetra seg med 0,5 i snitt, og har 2% mindre på nivå 1.

Gjennomsnittet har auka både for lesing og rekning frå 8. til 9.trinn, og mange fleire elevar har løfta seg til nivå 5. Dette er ei god og naturleg utvikling.

Resultata på NP for 9.trinn gir ungdomsskulen eit mål på læringa frå 8.trinn, og gir signal om kva skulen bør prioritere framover.

### 4.3 Eksamen

Elevane kjem opp i eitt av dei skriftlege faga; norsk, engelsk eller matematikk.

Nivå står for karakterskalaen frå 1 – 6, der 1 er lågaste karakter.

Det finst ikkje stryk-karakter i grunnskulen.

Det var 191 elevar oppe til skriftleg eksamen våren 2012.

Indikatorar for måloppnåing er henta frå dei politisk vedtatte utviklingsmåla for 2010-2012:

*-tal elevar som får karakteren 1 til eksamen, skal liggje under det nasjonale snittet*

### Norsk hovudmål

Det var 67 elevar som var oppe til eksamen i norsk våren 2012.

Gjennomsnittet er det lågaste på fleire år, og ligg godt under landssnittet.

3% av elevane fekk karakteren 1, medan det er 1% i landet elles.

Det er stor skilnad mellom gutar og jenter, og jentene er best. Størst skilnad i snitt, på heile 0,8, det nærmar seg ein heil karakter.

Av gutane har 7% karakteren 1, medan jentene har ingen.

**Tabell 11** Norsk hovudmål (Nasjonalt snitt i parantes) Karakterskala frå 1 til 6, der 6 er best.

|  |  |  |  |
| --- | --- | --- | --- |
| 2012 | 2011 | 2010 |  2009 |
|  | **3,1** (3,4) |  | **3,5** (3,5) |  | **3,2** (3,5) |  | **3,4** |
| 1 23456 | 3%27332872 | 1 23456 | 0 %123937102 | 1 23456 | 6 %242730113 | 1 23456 | 0 %9473690 |

### Matematikk

Det var 55 elevar som var oppe til eksamen i matematikk våren 2012.

Gjennomsnittet er det lågaste på fleire år, og ligg godt under landssnittet.

15% av elevane fekk karakteren 1, medan det er 10% i landet elles.

Skilnaden mellom gutar og jenter er stor både i snitt og på karakteren 1. Gutane har 22% på karakteren 1, medan jentene har 7% - ein skilnad på 15%.

Gutane ligg 0,7 lågare i karaktersnitt.

**Tabell 12** Matematikk (Nasjonalt snitt i parantes) Karakterskala frå 1 til 6, der 6 er best.

|  |  |  |  |
| --- | --- | --- | --- |
| 2012 | 2011 | 2010 |  2009 |
|  | **2,7** (3,1) |  | **3,3** (3,1) |  | **3,0**(3,2) |  | 3,2 |
| 1 23456 | 15%40201862 | 1 23456 | 4 %213425161 | 1 23456 | 20 %172720152 | 1 23456 | 3 %313117173 |

###

### Engelsk

Det var 69 elevar som var oppe til eksamen i engelsk våren 2012.

Gjennomsnittet har vore ganske likt over fleire år, og samsvarer godt med det nasjonale snittet.

Ingen elevar har karakteren 1, medan det er 1% i landet elles.

Ingen skilnad i prosent mellom gutar og jenter på karakteren 1, men jentene har 0,7 betre i karaktersnitt.

**Tabell 13** Engelsk (Nasjonalt snitt i parantes) Karakterskala frå 1 til 6, der 6 er best.

|  |  |  |  |
| --- | --- | --- | --- |
| 2012 | 2011 | 2010 |  2009 |
|  | **3,8** (3,8) |  | **3,8** (3,8) |  | **3,7** (3,8) |  | 3,8 |

|  |  |  |  |  |  |  |  |
| --- | --- | --- | --- | --- | --- | --- | --- |
| 1 23456 | 0%63536185 | 1 23456 | 0 %133028199 | 1 23456 | 0 %45122167 | 1 23456 | 2 %62643139 |

**E**

### Oppsummering og vurdering av eksamen 10.trinn

Resultata for norsk og matematikk er mykje like, medan resultata for engelsk skil seg ut.

 For norsk og matematikk: For engelsk:

 -under landssnittet -likt med landssnittet

-svakare resultat enn året før -likt resultat som året før

-lågaste snitt på fleire år -ganske likt snitt over fleire år

-fleire på karakteren 1 enn landet elles -færre på karakteren 1 enn landet elles

-stor skilnad på gutar og jenter på karakteren 1 -ingen skilnad på gutar og jenter på karakteren 1

*-stor skilnad på snitt mellom gutar og jenter - stor skilnad på snitt mellom gutar og jenter*

*-jentene er best -jentene er best*

Resultata for norsk hovudmål og matematikk er ikkje tilfredsstillande. Alle skulane må arbeida målretta mot betre avsluttande læringsresultat i grunnskulen.

50% av gutane får karakteren 1 eller 2 til eksamen i norsk hovudmål , mot 14% av jentene.

Resultata i engelsk har vore på eit høgt nivå samanlikna med landet elles over fleire år, og dette er bra. Mykje av årsaka til det gode resultatet er at gutane greier seg bra i dette faget. Interesse, motivasjon og bruk av engelsk knytt til fritidsaktivitetar spelar truleg ei rolle.

###  3.4 Grunnskulepoeng

Grunnskulepoenga er eit gjennomsnitt av alle avsluttande karakterar etter endt grunnskule.

Indikatorar for måloppnåing er henta frå dei politisk vedtatte utviklingsmåla for 2010-2012:

*-grunnskulepoenga skal liggje minst på snitt for landet*

Det kommunale resultatet er under det nasjonale gjennomsnittet, og snittet er det lågaste på fleire år.

Det er svært stor skilnad mellom gutar og jenter, og jentene er best.

Skilnaden mellom gutar og jenter er aukande, og er over dobbelt så stor i 2012 som året før. No er skilnaden på 8,4 – og nærmar seg ein heil karakter.

**Tabell 14** Grunnskulepoeng

|  |  |  |  |
| --- | --- | --- | --- |
| 2012 | 2011 | 2010 |  2009 |
| Snitt N | 40,0 | Snitt N | 39,9 | Snitt N | 39,9 | Snitt N | 39,5 |
| Snitt Kvinnh. | **38,3** | Snitt Kvinnh. | **40** | Snitt Kvinnh. | **39** | Snitt Kvinnh. | **39,5** |

###

## 5.0 Læringsmiljø

Det har vore auka fokus på kor viktig læringsmiljøet er for gode læringsresultat i skulen. Gode relasjonar mellom elevar, og mellom elevar og lærarar står sentralt.

Mange kommunar har hatt tilsyn på *§9a-3* *Det psykososiale miljøet til elevane*, og i Kvinnherad har dette vore tema på alle leiarsamlingar og fleire dagssamlingar med *Internkontollhandboka for elevar* som tema.

Våren 2011 vart det utarbeidd eit dokument til hjelp for skulane i arbeidet med å sikre elevane eit godt psykososialt læringsmiljø.

Det systematiske arbeidet knytt til elevane sitt læringsmiljø var òg tema på skulebesøket hausten 2012.

### 5.1 Elevundersøkinga

Elevundersøkinga er ei nettbasert, nasjonal undersøking .

Undersøkinga er frivillig, men alle elevar på 7. og 10.trinn skal få høve til å uttale seg om sitt eige læringsmiljø.

Totalt 348 elevar frå 7. og 10. trinn deltok på Elevundersøkinga våren 2011.

I Kvinnherad blir Elevundersøkinga tatt tidleg på våren. På nokre skular tar dei òg med elevane frå 5., 6, 8. og 9. I talmaterialet vårt er det berre tatt med dei obligatoriske trinna; 7. og 10.

150 elevar deltok på 7.trinn, noko som tilsvarar ein svarprosent på 80 %.

På 10.trinn deltok 194 elevar, svarprosent på 90 %.

Samla svarprosent var lågare i år enn året før, 2011: 90,5% , 2012: 83,4%

Resultata er offentlege og blir publisert på [Skoleporten](http://skoleporten.utdanningsdirektoratet.no/rapportvisning.aspx?enhetsid=1224&vurderingsomrade=05445219-8470-42ba-a0ec-52909144ddaf&skoletype=0).

Desse områda får elevane spørsmål frå:

***Sosial trivsel, trivsel med lærarane, meistring, elevdemokrati, fysisk læringsmiljø*, *mobbing på skulen, motivasjon og fagleg rettleiing.***

***Elevmedverknad, fagleg utfordring og karrièrerettleiing*** kjem i tillegg for 10.trinnet.

Resultata blir presentert i ein skala frå 1-5, der 5 er best, unntatt for mobbing der 1 er best.

Indikatorar for måloppnåing er henta frå dei politisk vedtatte utviklingsmåla for 2010-2012:

*-elevar som trivst er minst på snitt for landet i Elevundersøkinga*

*-elevar som opplever mobbing er under snitt for landet i Elevundersøkinga*

*-elevar som får god fagleg rettleiing er minst på snitt for landet i Elevundersøkinga*

### Elevundersøkinga på 7.trinn

Resultat for 7.trinn – nasjonale tal i parentes

**Tabell 15** Sosial trivsel

|  |  |  |  |  |  |
| --- | --- | --- | --- | --- | --- |
|  | 2012 | 2011 | 2010 | 2009 | 2008 |
| 7.trinn | 4,4 (4,4) | 4,3 (4,4) | 4,3 (4,4) | 4,4 | 4,4 |

Mobbing på skulen

|  |  |  |  |  |  |
| --- | --- | --- | --- | --- | --- |
|  | 2012 | 2011 | 2010 | 2009 | 2008 |
| 7.trinn | 1,4 (1,4) | 1,5 (1,4) | 1,4 (1,4 ) | 1,3 | 1,4 |

Fagleg rettleiing

|  |  |  |  |  |  |
| --- | --- | --- | --- | --- | --- |
|  | 2012 | 2011 | 2010 | 2009 | 2008 |
| 7.trinn | 3,3 (3,4) | 3,6 (3,4) | 3,3 (3,4) | 3,6 | 3,7 |

For ***Sosial trivsel*** har Kvinnherad **4,4**, likt med landssnittet på 4,4.

For ***Mobbing på skulen*** har Kvinnherad **1,4** , likt med landssnittet på 1,4.

For ***Fagleg rettleiing*** har Kvinnherad **3,3**, landssnittet er på 3,4.

Samanlikna med 2011 er det betre resultat for *Sosial trivsel* og *Mobbing på skulen.* For resten av områda er resultata likt eller under.

Samanlikna med landssnittet er elevane i Kvinnherad meir nøgd med *Elevdemokrati.* På dei 8 andre områda er resultata likt med landssnittet (4)eller under landssnittet (4).

Jentene er meir nøgd enn gutane på dei fleste områda. Størst skilnad er der på *Trivsel med lærarane* og *Motivasjon* (+ 0,4 poeng). Gutane er meir nøgd med *Fagleg rettleiing*.

### Elevundersøkinga på 10.trinn

Resultat for 10.trinn – nasjonale tal i parentes

**Tabell 15** Sosial trivsel

|  |  |  |  |  |  |
| --- | --- | --- | --- | --- | --- |
|  | 2012 | 2011 | 2010 | 2009 | 2008 |
| 10.trinn | 4,2 (4,3) | 4,4 (4,3) | 4,2 (4,3) | 4,1 | 4,1 |

Mobbing på skulen

|  |  |  |  |  |  |
| --- | --- | --- | --- | --- | --- |
|  | 2012 | 2011 | 2010 | 2009 | 2008 |
| 10.trinn | 1,5 (1,4) | 1,2 (1,4) | 1,3 (1,4) | 1,5 | 1,6 |

Fagleg rettleiing

|  |  |  |  |  |  |
| --- | --- | --- | --- | --- | --- |
|  | 2012 | 2011 | 2010 | 2009 | 2008 |
| 10.trinn | 3,0 (3,1) | 3,3 (3,1) | 3,0 (3,1) | 3,1 | 3,3 |

For ***Sosial trivsel*** har Kvinnherad 4,2, landssnittet er på 4,3.

For ***Mobbing på skulen*** har Kvinnherad 1,5, landssnittet er på 1,4.

For ***Fagleg rettleiing*** har Kvinnherad 3,0, landssnittet er på 3,1.

Samanlikna med 2011 er det betre resultat for *Elevdemokrati* og *Motivasjon.* For resten av områda er resultata likt eller under. *Mobbing på skulen* har auka (0,3 poeng).

Samanlikna med landssnittet er elevane i Kvinnherad meir nøgd med *Elevdemokrati* (+0,5 poeng*), Fagleg rettleiing og Karrièrerettleiing. På dei 8 andre områda er resultata likt med landsnittet (5) eller under (3).*

Jentene er meir nøgd enn gutane på 8 av 11 områda. Størst skilnad på *Mobbing på skulen* der jentene er 0,4 poeng betre, medan gutane er 0,5 poeng meir nøgd enn jentene på *Fagleg rettleiing.*

### Oppsummering og vurdering av Elevundersøkinga

To av tre mål for 7.trinn vart nådd. Samanlikna med 2011 og landssnittet er der tilbakegang i dei samla resultata. Det er likevel positivt at resultatet for *Mobbing på skulen* ikkje ligg over landssnittet.

Samanlikning av elevane på 7.trinn og 10.trinn , viser at 7.trinn har betre resultat på dei fleste områda. Likevel er der ein tendens til at elevane i Kvinnherad på 7.trinn er mindre nøgde enn før, samanlikna med landssnittet.

Ingen av dei tre måla for 10.trinn vart nådd. Samanlikna med 2011 og landssnittet er der tilbakegang i dei samla resultata. Eit resultat som ligg over landssnittet, *Mobbing på skulen,* vil måtte føre til auke innsats på dette området.

På Elevundersøkinga både for 7. og 10. trinn er jentene meir nøgd enn gutane på dei fleste områda.

Mange skular kartlegg òg læringsmiljøet med eigne lokale undersøkingar.

##

##  6.0 Opplæring for grupper med særskilte behov

###  6.1 Spesialundervisning

Spesialundervisninga er heimla i ***Opplæringslova § 5-1.* *Rett til spesialundervisning***

**Tabell 16** Elevar som ikkje har, eller som ikkje kan få tilfredsstillande utbytte av det ordinære

opplæringstilbodet, har rett til spesialundervisning.

Til grunn for vedtak om spesialundervisning ligg ei sakkunnig tilråding frå PP-tenesta i kommunen.

Mynde til å gjera vedtak er delegert til rektor. Vedtak om spesialundervisning er eit enkeltvedtak etter Forvaltningslova.

 **Prosentdel elevar med spesialundervisning**

Skuleåret 2012/13 får 158 elevar vedtak om spesialundervisning i Kvinnherad. Dette tilsvarer 8,9% av elevane i grunnskulen. Landsgjennomsnittet er på 8,6 %.

Jentene utgjer 33%, og gutane 67% av spesialundervisningstimane, noko som samsvarer med landet elles.

###  6.2 Alternative opplæringsarenaer

**Tabell 17** Nokre få elevar har store vanskar med å finna seg til rette på skulen, og kan difor ha nytte av ei alternativ opplæring i deler av skuletida. I Kvinnherad er der opplæringstilbod ved Pålatunet i Uskedalen på Tveito gard på Halsnøy. Dette er der svært gode røynsler med. Opplegget er knytt til praktisk retta arbeid der ein prøver å integrera læringsarbeid i ulike fag. Elevane dette gjeld, får vanlegvis eit slikt opplæringstilbod ein dag eller to for veka. Skulen har det formelle og faglege ansvaret for eleven også denne dagen.

I 2012 fekk 20 elevar eit slikt tilbod.

###  6.3 Særskild norskopplæring for minoritetsspråklege

I 2012 får 26 elevar særskild språkopplæring i grunnskulen**.**

**Tabell 18** Dette er barn av flyktningar, av personar som har inngått ekteskap med nordmenn og av arbeidsinnvandrarar. Talet på flyktningar har gått noko ned dei seinare åra, medan det er ein auke i personar frå andre land som har arbeid i verksemder i Kvinnherad, og som har busett seg her med familien sin.

***Opplæringslova § 2-8: Særskild språkopplæring for elevar frå språklege minoritetar.***

*”Elevar i grunnskolen med anna morsmål enn norsk og samisk har rett til særskild norskopplæring til dei har tilstrekkeleg dugleik i norsk til å følgje den vanlege opplæringa i skolen”.*

Frå skulestart 2010 kom det i gang innføringsklassar for minoritetsspråklege elevar ved Husnes ungdomsskule og Undarheim skule her i kommunen. Minoritetsspråklege elevar frå andre skular kan velje mellom Innføringsklassen eller nærskulen.

## 8.0 Valfrie tilbod i grunnskulen

### 8.1. SFO (Skulefritidsordninga)

**Tabell 19** I Kvinnherad er det SFO ved 12 av skulane våre, og barnetalet varierer mellom 5 og 57 barn. Samla barnetal i SFO skuleåret 2012/13: 352 barn. Dette utgjer vel 50% av alle på 1. – 4. klassesteg. Det er tilsett personale i ca 17 årsverk i SFO i Kvinnherad.

Foreldrebetaling: Kr 1670,- for full plass. (Inntil 20 t/v)

SFO er heimla i *Opplæringslova § 13-7:* *Kommunen skal ha eit tilbod om skolefritidsordning før og etter skoletid for 1.-4. årstrinn, og for barn med særskilde behov på 1.-7. årstrinn.* Skolefritidsordninga skal leggje til rette for leik, kultur- og fritidsaktivitetar medutgangspunkt i alder, funksjonsnivå og interesser, og gje barna omsorg og tilsyn. Standard personaldekning er 1 vaksen pr 12 born.

### 8.2 Leksehjelp

**Tabell 20** I samband med skulefritidsordninga vert det gjeve tilbod om gratis leksehjelp for elevar på 1.-4.trinn.

Skuleåret 2012/13 gjer 264 elevar seg nytte av dette tilbodet.

8.3 **Arbeidslivsfag**

Frå hausten 2012 kan alle ungdomsskular innføre arbeidslivsfag som eit alternativ til framandspråk og fordjupningsfag. Faget skal gi elevar som ønsker det høve til å arbeide praktisk og prøve ut sine interesser for yrkesfagleg opplæring. Hovudområda i faget er utvikling av produkter og tenester, yrkesetikk og arbeidsmiljø.

Arbeidslivsfaget skal knytast til arbeidsoppgåver frå dei 9 yrkesfaglege utdanningsprogramma i vidaregåande opplæring.

I vår kommune er faget innført på ein av ungdomsskulane i 2012.

##  8.4 Valfag

Frå hausten 2012 vart det innført valfag for elevane på 8.trinnet, 1,5t per veke.

Skulane kunne velje mellom 8 ulike valfag:

* Sal og scene
* Medier og kommunikasjon
* Produksjon av varer og tenester
* Fysisk aktivitet og helse
* Design og redesign
* Forskning i praksis
* Teknologi i praksis
* Internasjonalt samarbeid

På dei 5 ungdomskulane våre har følgjande valfag kommen i gang i haust:

* Fysisk aktivitet
* Internasjonalt samarbeid
* Produksjon av varer og tenester
* Medier og kommunikasjon
* Forskning i praksis
* Teknologi i praksis

## 9.0 Kompetanseutvikling

###  9.1 Vidareutdanning

Kommunen har motteke kr.150.000 i statlege midlar til vidareutdanning av 3

lærarar innanfor det nasjonale vidareutdanningsopplegget , ”Kompetanse for kvalitet”, våren 2012.

For hausten 2012 har vi fått statleg støtte til 4 lærarar på kr. 197.500.

 Vidareutdanning våren 2012:

1 norsk

1 tysk

1 rådgiving

1 matematikk

1 rettleiing

1 Noreg som innvandringsland

7 spesialundervisning for assistentar

 Hausten 2012:

 9 spesialundervisning for pedagogisk personale

 1 norsk

 1 matematikk

1 rettleiing

### 9.2 Etterutdanning

Til etterutdanning har vi motteke kr. 154.000 i statlege midlar for 2012.

Staten hadde desse prioriterte områda for etterutdanning i 2012:

* Leseopplæring
* Rekneopplæring
* Vurdering for læring
* Klasseleiing
* Spesialpedagogikk
* Andrespråkspedagogikk

Mange lærarar og assistentar deltek på kurs i FOS-regi på dei to felles kursdagane i Sunnhordland. I tillegg er der kurs i løpet av året.

Av lokale kurs kan vi nemne livbergingskurs for tilsette i symjebassenga.

Skuleleiarane har hatt jamnlege leiarmøte lokalt, nokre felles med barnehage, og deltatt på skuleleiarkonferansen i Haugesund i regi av FOS.

### 9.3 Rettleiing av nytilsette

Våren 2012 vart det utarbeidd ein *Plan for rettleiing av nytilsette i barnehage og skule.* Hausten 2012 starta rettleiinga opp, og 4 nytilsette fekk tilbod om å delta;

2 frå Valen, 1 frå Undarheim og 1 frå Uskedalen. Rettleiar er Gry Hege Grønningen, rektor ved Undarheim skule.

Forutan samlingar i eigen kommune, deltok fleire av dei nytilsette på eit kurs i lese- og læringsstrategiar i Sveio.

## 10.0 Prosjekt/satsingar m.m.

### 10.1 Ny Giv – Overgangsprosjekt

Målsetting for prosjektet:

-samarbeid mellom kommune og fylkeskommune om tiltak for å betre elevane sine føresetnader for å fullføre og bestå vidaregåande opplæring.

-betre motivasjonen til elevane slik at dei gjennomfører vidaregåande opplæring ved å styrke grunnleggande dugleikar.

Målgruppa i prosjektet er dei 10% svakast presterande elevane i kommunen etter 1.termin.

9 lærarar frå ungdomsskulane deltar på 5 dagars intensiv kursing, før oppstart av Ny Giv våren 2013.

### 10.2 PALS – positiv atferd, støttande læringsmiljø og samhandling

Dei 4 skulane som no har gjennomført 3 år med implementering av PALS, held fram med arbeidet.

Programmet er ein modell som omfattar heile skulen for å styrke skulefagleg og sosial kompetanse hos elevane.

Sunde, Halsnøy, Valen og Undarheim skule, meinar dei har god nytte av dette verktøyet i skulekvardagen.

###

### 10.3 Vurdering for læring

Kvinnherad kommune deltar i den nasjonale satsinga *Vurdering for læring* i lag med 4 andre kommunar i Sunnhordland. Dei 4 skulane som er med frå Kvinnherad er Ølve, Hatlestrand, Omvikdalen og Skarveland.

Våren 2011 var 5 deltakarar i satsinga til Glasgow i Skottland på studietur. Dei besøkte fleire skular og fekk mange gode impulser til det vidare arbeidet med vurdering i eigen kommune og i eige klasserom.

Deltakarskulane har vore samla til dialogkonferansar, kurs og nettverk gjennom heile året. Rådgivar for skule i kommunen er prosjektleiar med 20% stilling, og kommunen er tilført midlar til dette arbeidet, ca.250.000 kr over 1 1/2 år.

Målsettinga i satsinga er å auke kunnskapen om vurdering og betre vurderingsarbeidet i klasserommet på alle skulane i kommunen.

Les meir om [*Vurdering for læring*](http://www.udir.no/Vurdering/Vurdering-for-laring/) på udir si nettside.



Deltakarar frå Kvinnherad på studieturen

### 10.4 Entreprenørskap

Våren 2012:

6.klassen ved Bringedalsbygda skule deltok i prosjektet ”Smartare energi”.

Ungdomsskulelevar ved Åkra skule hadde *Gründercamp* med SKL som samarbeidspartnar.

[Ungt Entreprenørskaps visjon](http://www.ue.no/pls/apex32/f?p=16000:1000:5641903644987391):

”UE skal inspirere unge til å tenke nytt og til å skape verdier”
Ungt Entreprenørskap (UE) er en ideell, landsomfattende organisasjon som i samspill med skoleverket, næringslivet og andre aktører jobber for å utvikle barn og ungdoms kreativitet, skaperglede og tro på seg selv.

### 10.5 Den kulturelle skulesekken

Den kulturelle skulesekken er ei viktig kulturpolitisk satsing, som har som sitt fremste mål å gje barn i grunnskulen ein kulturell kapital og ein kulturell kompetanse innan musikk, visuell kunst, scenekunst, litteratur/ bibliotek, kulturarv/ kulturminne og film.

I 2012 har elevane i Kvinnherad deltatt på ei rekkje ulike arrangement.

Fleire skular har hatt besøk av kunstnaren Ian Garlant , der elevane får vere aktive og skape sine eigne kunstverk.

**10.6 MOT i Kvinnherad**

MOT er ein haldningsskapande organisasjon som jobber for og med ungdom. MOT-arbeidet i ungdomsskulane våre er organisert frå kulturkontoret.

Skuleåret 2012-2013 startar prosjektet *Ungdom med MOT* opp i Kvinnherad. 9.klasseelevar blir kursa og får ansvar for MOT opplegg på 7.trinn.

MOT arbeidet er viktig i det førebyggande arbeidet med elevane sitt psykososiale læringsmiljø. **(**[www.mot.no](http://www.mot.no))

 

## **11.0.** Internasjonalt samarbeid

### 11.1 Hospitering på skule i Skottland

Åkra skule har inngått ein avtale med ein skule i Skottland – Lochgilphead. Elevane på 10. trinn hospiterer på skulen i Skottland i ein månad, og bur privat. Dei har med seg lærar frå heimeskulen.

I juni var lærarar og elevar frå skulen i Lochgilpead på besøk i Åkra.

### 11.2 San Lucas Toliman

Det er fleire skular i kommunen som har opplegg knytt til venskapskommune vår i Guatamala, San Lucas Toliman. Skulane Valen, Sunde og Undarheim deltar i eit skuleretta samarbeid og elevane skriv brev til kvarandre.

### 11.3 Comenius Regio partnerships

Tittelen på Comenius Regio prosjektet i Kvinnherad :

”Intergenerational approach to reduce functional illiteracy.” (Auke lesekompetanse på tvers av generasjonane)

Vi samarbeider med kommunen Ormoz i Slovenia om ulike tema som utgangspunkt for kontakt mellom generasjonane: “Gurine”, eldrekafé på skulen, elevar underheld med song og opplesing for dei eldre og har samarbeid om oppskriftshefte om fisk, *Knaskefisk.*

Desse kommunale institusjonane deltar i prosjektet som er finansiert av EU:

Malmanger skule, Rosendal ungdomsskule, Rosendalstunet, Biblioteket på Husnes og Frivilligsentralen.



Deltakarane frå Slovenia var på besøk i Rosendal våren 2012, og 5 deltakarar frå Kvinnherad var i Ormoz om hausten.

**11.3 Lærarstudentar frå USA**

Studentane kjem no frå to universitet i USA, Iowa og Utah.

Våren 2012 hadde 5 studentar praksis på Malmanger skule og Rosendal ungdomsskule.

Hausten 2012 var 5 studentar fordelt på Valen, Undarheim og Husnes ungdomsskule. Lærarstudentane har praksis på skulane i Kvinnherad, og tilfører skulane både nye impulsar og god trening i engelsk.

Vi får gode tilbakemeldingar frå studentene, og frå skulane som tek i mot, så dette er eit svært vellukka tiltak.

### 11.5 Study Visit – studiebesøksprogrammet

9.mai var Kvinnherad vertsskap og hadde besøk av 13 skuleleiarar frå mange ulike land i Europa. På Valen skule fekk dei ma. innføring i PALS-arbeidet ved skulen.



Alle elevane var samla i gymsalen for songøving til nasjonaldagen, så gjestene fekk ein flott velkomst.

## **12.0** Nytt frå Udir

1. Ny nynorskrettskriving frå 1.08.2012. Overgangsordning for skriftleg eksamen i 2013 og 2014.
2. Læreplanen i kroppsøving er revidert. Den viktigaste endringa i formålet er: …***innsatsen til elevane er ein del av grunnlaget for vurdering.***
3. I og med innføring av valfag blir fag-og timefordelinga noko endra og timer til elevrådsarbeid fell vekk.
4. Sju nye valfag på høyring
5. Forslag om endring av matematikkeksamen frå våren 2015. [Nye minstekrav til digitale verktøy i grunnskole og i videregående](http://www.udir.no/Regelverk/Horinger/Saker-ute-pa-horing/Endring-eksamen-matematikk/Forslag-2/)

## 13.0 Saksframlegg i komité for Oppvekst, kultur og idrett

* Tilstandsrapport for grunnskulen i Kvinnherad 2011.
* Kompetanseplan for grunnskulen i Kvinnherad 2012-2015
* Deltaking i satsinga *Vurdering for læring*
* Plan for rettleiing av nyutdanna i barnehage og skule
* Reglar og rutinar for symjebassenga

Orientering-og drøftingssaker i komitèen:

-Kartleggingsprøver for 2.trinn

-Valfag og arbeidslivsfag

-Føring av fråver på ungdomstrinnet

-Nye lærarar

-Ny Giv

-Nye utviklingsmål

-Skulestruktur

****

## 14.0 Symjebassenga

Kommunen har 5 symjebasseng knytt til skulane i kommunen.

Våren 2012 var to av symjehallane stengt. Bassenget ved Undarheim skule var stengt pga av reparasjonsarbeid i taket, og symjehallen på Hatlestrand var under oppbygging.

Hausten 2012 opnar desse to bassenga igjen, medan symjebassenget ved Rosendal ungdomskule blir stengt pga av vedlikehald.

## 15.0 Skulestrukturen

Hausten 2012 starta arbeidet med å sjå på skulestrukturen i kommunen i samband med kommunestyrevedtak om nedskjeringar og reduksjon i tal tilsette.

*Strukturendring på skulane ,med nedlegging av dei som ikkje utløyser behov for investeringar på mottaksskulane.*

## 16.0 FOS (Forum for oppvekst i Sunnhordland)

6 kommunar i Sunnhordland samarbeider om skulesaker: Fitjar, Stord, Bømlo, Sveio, Etne og Kvinnherad. I mange av oppgåvene vi skal løyse har vi god nytte av erfaringutveksling og samarbeid i FOS.

I FOS-regi starta det opp vidareutdanning for assistentar med spesialpedagogiske oppgåver hausten 2011. 7 assistentar tilsett i grunnskulen i Kvinnherad deltok.

Hausten 2012 starta 8 lærarar på vidareutdanning i spesialundervisning, også dette i FOS-regi.

5 av kommunane i FOS sendte felles søknad for deltaking i satsinga *Vurdering for læring.*